cyanic-selkie/wikianc huggingface dataset:
Laosin vaakuna
Vaakunan kuvioilla on symboliarvo: Pha That Luangin temppeli kuvaa Laosin kansan suurta menneisyyttä. Voimalaitos, hammaspyörä ja tie kuvaavat maan teollistumista ja teknistä edistystä, riisipelto ja riisintähkät taas maanviljelystä. Metsä kuvaa maan luonnonvaroja.
Kim Östman
Kim Bertel Östman (s. 3. toukokuuta 1978 Pietarsaari) on suomalainen tutkija ja tietokirjailija. Hän on keskittynyt uskonnollisten vähemmistöjen ja yhteiskunnan vuorovaikutukseen, erityisesti mormoneihin ja Suomeen sovellettuna. Östman on koulutukseltaan filosofian tohtori uskontotieteen alalla (Åbo Akademi, 2011) ja tekniikan tohtori mikroelektroniikan alalla (Aalto-yliopisto, 2014).
Uskontotiede
Östmanin uskontotieteen väitöskirja käsitteli mormonien tuloa Suomeen 1800-luvulla ja analysoi, kuinka sanomalehdistö, luterilainen papisto ja maalliset viranomaiset reagoivat uuden uskonnollisen yhteisön edustajiin.
Uskontotieteen alalla hänen nykyintressinsä kohdistuvat mormoneihin ja Suomeen. Aihetta koskeva tuotanto paneutuu esimerkiksi mormonien teologiaan, yhteisön suomalaiseen ja maailmanlaajuiseen historiaan sekä mormonismin nykytilaan kokonaisuutena. Näitä aihepiirejä kartoittava teos Mormonit: Historia, oppi ja elämä (Gaudeamus) sai syksyllä 2019 merkittävää huomiota muun muassa lehdistössä.
Elektroniikka
Mikropiirejä käsittelevä väitöskirja keskittyi CMOS-radiovastaanotinten suunnitteluun ja optimointiin. Östman työskentelee elektroniikan parissa yksityisellä sektorilla ja on lisäksi Turun yliopiston mikroelektroniikan dosentti.
Radioamatööritoiminta
Östman on ollut aktiivinen radioamatööri (kutsumerkki: OH6KZP) kouluiästä lähtien ja keskittyy harrastuksessaan lyhytaaltoalueella pidettäviin kilpailuihin. Suomalaisen Radio Arcala -tiimin tuki auttoi hänet useisiin Euroopan voittoihin CQWW- ja CQWPX-kilpailujen puhe- ja sähkötysosissa 2010-luvulla, sekä Azoreilta (kutsumerkeillä CR2X ja CQ8X) että Ahvenanmaalta (kutsumerkillä OH0X). Hän pitää edelleen hallussaan yksilöluokkien neljää merkittävintä Euroopan ennätystä ("Single Operator All Band High Power"-luokka kilpailuissa CQWW SSB, CQWW CW, CQWPX SSB ja CQWPX CW).
Oman kilpailutoimintansa ohella Östman on työskennellyt Suomen Radioamatööriliiton edustajana pohjoismaisen Scandinavian Activity Contest -kilpailun järjestelykomiteassa vuosina 2011-2016 ja liiton HF-kilpailutoimikunnan puheenjohtajana ja/tai jäsenenä vuosina 2016-2019.
Luettelo pikkuplaneetoista: 323001–324000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen 323001:stä ja päättyen 324000:een. Kokonaisen luettelon löytää katsomalla Luettelo pikkuplaneetoista.
Kallion II hallitus
Kallion II hallitus oli Suomen tasavallan 13. hallitus. Se oli Maalaisliiton ja Kokoomuksen muodostama porvarillinen vähemmistöhallitus, joka toimi 348 hallituspäivää 31. joulukuuta 1925 – 13. joulukuuta 1926.
Edellisen pääministerin Antti Tulenheimon jätettyä hallituksensa eronpyynnön heräsi keskustelu hallitusvastuun siirtämisestä sosialidemokraateille, mutta SDP:n päättävät elimet eivät vielä olleet tehneet tähän oikeuttavaa päätöstä. Tulenheimon hallituksen kulkulaitosministerinä toiminut Kyösti Kallio yritti saada hallitukseensa mukaan myös RKP:n, mutta eri kieliryhmien välit olivat kärjistyneet jo molemminpuolisen pistelyn asteelle. Tulenheimon hallitus oli muun muassa poistattanut ruotsinkieliset nimi- ja opastekyltit suomenkielisten alueiden rautatieasemilta, eikä uusi pääministeri osannut ruotsia, missä oli kylliksi syytä eriseuraisuudelle. Niinpä RKP alkoi hakeutua useissa asioissa yhteistyöhön sosialidemokraattien kanssa, joiden piirissä aitosuomalaisuudella ei juuri ollut kannatusta.
Kallion II hallitus pyrki jatkamaan edeltäjiensä työtä. Hallitusohjelmassaan se katsoi tehtäväkseen maatalouden, teollisuuden ja liike-elämän tukemisen sekä kansan sivistystason nostamisen. Edelleen hallitus ohjelmassaan lupasi myös jatkaa toimenpiteitä kieltolain aiheuttamaa alkoholin salakuljetusta ja väärinkäyttöä vastaan. Hallitusohjelman mukaan se myös pyrki "voimiensa mukaan huolehtimaan armeijan hengen eheyttämisestä ja siveellisen tason kohottamisesta".
Ulkopolitiikassa Kallion hallitus, jonka ulkoministerinä oli professori E. N. Setälä, teki Suomen historian ehkä kauaskantoisimman aloitteen esittäessään Kansainliitossa kansainvälisen talousavun myöntämistä hyökkäyksen kohteeksi joutuneelle valtiolle. Tämä suunnitelma hyväksyttiin monien neuvotteluvaiheiden jälkeen vuonna 1930, mutta Yhdistynyt kuningaskunta, jonka maksettaviksi pääosa suunnitelmaa toteutettaessa tarvittavista summista olisi tullut, ei koskaan ratifioinut sopimusta, vaikka se myönsikin asian tärkeyden ja kaukonäköisyyden. Kansainvälisen tilanteen kiristyessä 1930-luvun mittaan suunnitelma hautautui eikä suurvaltojen aggressiivisen politiikan jalkoihin jääneillä pienillä valtiolla ollut Kansainliitosta tätäkään apua.
New York and Harlem Railroad
New York and Harlem Railroad oli rautatielinja New Yorkin kaupungissa. Se oli yksi varhaisimpia rautateitä Yhdysvalloissa. Linja aloitti toimintansa Manhattanin eteläosassa lyhyellä Prince Street ja 14th Street -katujen välisellä osuudella ensimmäisen kerran vuonna 1832. Rautatietä laajennettiin tämän jälkeen useassa vaiheessa joitakin kortteleita etelään ja pitkälle pohjoiseen.
Kallion II hallitus
Hallitus kärsi pääministeri Kyösti Kallion ja presidentti Lauri Kristian Relanderin kylmistä suhteista ja kaatui SDP:n 23. marraskuuta 1926 tekemään välikysymykseen koskien puolustuslaitoksen taloudellista epäsäännöllisyyttä.
New York and Harlem Railroad
Raiteilla liikkuvat vaunut olivat aluksi hevosten vetämiä. Myöhemmin linjalla alettiin käyttää höyryvetureita ja lopulta sähkökäyttöisiä junia. Nykyisen New Yorkin alueen paikkallisjunapalvelu Metro-North Railroadin Harlemin rata käyttää silti pitkälti samaa Park Avenueta myötäilevää linjausta kuin New York and Harlem Railroadin alkuperäinen rata.
Kudymkarin piiri
thumb|175px|Kudymkarin piiri Permin aluepiirin kartalla. Kudymkarin piiri (komipermjakiksi Куды́мкар райо́н, Kudymkar raion) on kunnallinen itsehallintoalue Permin aluepiiriin kuuluvassa Permin Komin piirikunnassa Venäjällä. Vuonna 1924 perustetun piirin pinta-ala on 4 741 neliökilometriä. Asukkaita on 27 600 henkeä (vuonna 2009).
Anne-Marie Pålsson
Anne-Marie Pålsson on ruotsalainen poliitikko ja ekonomisti. Hänen puolueensa on Maltillinen kokoomus. Hän oli valtiopäivien jäsen vuosina 2002–2010. Hänet tunnetaan myös ns. pigdebattenin aloituksesta vuonna 1993.
Kudymkarin piiri
Kudymkarin piiri sijaitsee Permin Komin eteläosassa. Pohjoisessa se rajoittuu Jurlan ja Kosan, idässä Usoljen ja Jusvan, etelässä Karagain ja Sivan piireihin sekä lännessä Kirovin alueeseen. Pinta-alasta 67 % on metsää. Hyötykaivannaisia ovat rautamalmi, karbonaatti, kivennäisvedet, savet, hiekka, sora ja turve. Seudulla virtaa Inva sivujokineen.
Vähä Vehkajärvi (Pertunmaa)
Vähä Vehkajärvi Vähä-Vehkajärvi on Etelä-Savossa Pertunmaalla Ahveniston kylän lähellä sijaitseva järvi.
Kudymkarin piiri
Piiriin kuuluu kuusi maalaiskuntaa: Belojevo, Jegva, Leninsk, Ošib, Stepanovo ja Verh-Inva. Hallinnollinen keskus on Kudymkarin kaupunki, joka ei kuulu piirin yhteyteen, vaan muodostaa erillisen kaupunkipiirikunnan. Asutuskeskuksia on yhteensä 285.
Vähä Vehkajärvi (Pertunmaa)
Vesistösuhteet
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Vehkajoen valuma-alueeseen (14.177) se kuuluu. Järven vedenpinnan korkeus on 82 metriä mpy.
Kudymkarin piiri
Asukkaista on vuoden 2002 väestönlaskennan mukaan 85,3 % komipermjakkeja ja 13,9 % venäläisiä. Kaupunkiväestöä ei ole.
Piirissä toimii 22 koulua, lasten luomistyön keskus, kaksi musiikkikoulua, kulttuuri- ja vapaa-ajankeskuksia sekä kirjastolaitos. Paikallislehtenä ilmestyy Invenski krai (”Invan seutu”).
Laosin kip
Laosin kip on Laosin rahayksikkö, joka on ollut käytössä vuodesta 1952. Se jakaantuu 100 attiin. Sen valuuttasymboleja ovat ₭ ja ₭N. Sillä on käytössä 10, 20 ja 50 attin kolikot ja 1000, 2000, 5000, 10 000, 20 000, 50 000 kipin setelit.
Tele Atlas
Toiminta
Yhtiössä oli 1 900 työntekijää ja sen liikevaihto oli 310 miljoonaa euroa. Yhtiö on tehnyt karttoja 200 valtion alueelta. 30. kesäkuuta 2008 Tele Atlas julkisti viisivuotisen jatkosopimuksen, jossa yhtiö toimittaa Googlelle kartta-aineistoa.
Amerikaniranilaiset
Amerikaniranilaiset ovat yhdysvaltalaisia, jotka ovat syntyneet tai joiden juuret ovat Iranissa. Yhdysvaltain väestönlaskentaviraston mukaan Yhdysvalloissa asuu 470 341 iranilaistaustaista henkilöä. Amerikaniranilaiset ovat menestyneet liike-elämässä, akateemisessa maailmassa, tieteessä, taiteessa ja viihteessä. He ovat yksi Yhdysvaltain koulutetuimmista etnisistä ryhmistä.
Iranin sisäministeriön mukaan suurin iranilaisyhteisö maan ulkopuolella on Yhdysvalloissa.
Huoltokoulu
Huoltokoulu (HuoltoK) oli 1952–2014 toiminut Suomen puolustusvoimien sotilasoppilaitos, joka sijaitsi aluksi Helsingin Santahaminassa ja myöhemmin Lahden Hennalassa.
Helsingissä alettiin vuodesta 1926 lähtien järjestää sotilashallinnollisia kursseja, joiden seuraajaksi muodostettiin 1933 Sotilashallinnollinen koulu. Tässä sotilasoppilaitoksessa opetettiin vakinaisen väen huoltoalan upseereita toimimaan hallinto- ja huoltotehtävissä sekä rauhan että sodan aikana. Kokonaisuudessaan noin vuoden kestävä jatkokoulutuskurssi oli tavallisesti jaettu kahteen jaksoon. Oppilaitoksen nimi muuttui 1945 Huoltoupseerikouluksi ja 1952 Huoltokouluksi (HuoltoK), joka toimi Helsingin Santahaminassa. Alkuaikoihin verrattuna opetusohjelmia laajennettiin vuosien varrella niin, että esimerkiksi 1960-luvulla oppilaitoksessa annettiin erikoiskoulutus taloushuollon upseereille, huoltopäälliköille, huoltoaliupseereille ja varusmiestalousaliupseereille.
Huoltokoulussa erikoiskoulutuksen saaneita upseereita nimitettiin huoltopäälliköiksi. Ylimpiä huoltopäällikkövirkoja varten oli hankittava sotakorkeakoulutus. Ylimpään sotilasjohtoon kuului puolustusvoimain huoltopäällikkö, jonka sotilasarvona oli kenraaliluutnantti. Sotatoimiyhtymissä ja joukko-osastoissa huoltopäälliköt olivat everstiluutnantteja tai majureita.
Huoltokoulu siirrettiin 1968 Santahaminasta Lahden Hennalaan, jonne perustettiin Huoltokoulutuskeskus (HkoulK). Siihen kuuluivat Huoltokoulun lisäksi Lahdessa jo ennestään ollut Lääkintäkoulu ja Moottorikoulu, jonka aiempi nimi oli Helsingin Autopataljoonan Moottoriajoneuvokoulu.
Huoltokoulu oli Hämeen rykmenttiin kuulunut joukkoyksikkö, jossa 2012 työskenteli noin 70 henkilöä. Se koulutti kadetteja sekä puolustusvoimien ja rajavartiolaitoksen palkattua henkilökuntaa logistiikan perusteista aina johto- ja asiantuntijatehtäviin. Puolustusvoimauudistuksessa Huoltokoulu lakkautettiin ja sen toiminnot siirrettiin vuoden 2015 alussa aloittaneeseen Puolustusvoimien logistiikkalaitoksen logistiikkakouluun, joka sijaitsee Riihimäellä.
Vincent Kartheiser
Vincent Paul Kartheiser (s. 5. toukokuuta 1979 Minneapolis) on yhdysvaltalainen näyttelijä, joka tunnetaan ehkä parhaiten rooleistaan televisiosarjoissa Angel ja Mad Men.
Luettelo joukkueista ja ajajista Ranskan ympäriajossa 2011
Ranskan ympäriajossa 2011 oli mukana kaikkiaan 22 joukkuetta, joissa jokaisessa yhdeksän pyöräilijää.
DNS = ei lähtenyt etapille, DNF = keskeytti etapin aikana
Vincent Kartheiser
Kartheiser oli naimisissa vuodesta 2014 vuoteen 2022 näyttelijä Alexis Bledelin kanssa. Heillä on syksyllä 2015 syntynyt poika.
Vehkajärvi (Mäntyharju)
Maantietoa
Järven pinta-ala on 246 hehtaaria eli 2,5 neliökilometriä, se on 3,3 kilometriä pitkä ja 1,5 kilometriä leveä. Järvellä on kartan mukaan kolme saarta. Sen rantaviivan pituus on 12,9 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Vehkajoen valuma-alueeseen (14.177) se kuuluu. Järven vedenpinnan korkeus on 82,2 metriä mpy.
BMW Beach Volley Pro Tour
BMW Beach Volley Pro Tour on Suomessa pelattava rantalentopallon SM-kiertue, joka käsittää viisi osakilpailua ympäri kesää huipentuen SM-finaaleihin. Kaikki osakilpailut televisioidaan MTV3-kanavalla.
Kilpailusäännöt
BMW Beach Volley Pro Tourilla säännöt ovat aivan samanlaiset kuin kansainvälisillä rantalentopallokentillä. Kaikki osakilpailut alkavat miesten osalta jo perjantaina ja naisten osalta lauantaina.
Lemponen
Lemponen on kylä Kangasalla, kuusi kilometriä kunnan keskustasta länteen. Lemposen kylä sijaitsee Vatialan osa-alueella, Vatialan ja Lentolan kylien välissä, ja on osa Kangasalan nauhataajamaa, joka jatkuu saumattomasti Tampereen puolelle Vehmaisten ja Holvastin kaupunginosiin.
Ensimmäinen maininta Lemposen kylästä, nimellä Riunvaiva, on 1540-luvulta. Kylässä sijaitsi kolme taloa: Lemponen eli Hamppu, Skraatarla eli Raatala ja Välli. Talot sijaitsivat yhtenä rykelmänä. Isojaon jälkeen Vällin talo muutti nykyiselle paikalleen kylän itälaidalle.
Vatialasta poiketen Lemposen kylällä on edelleen nähtävissä maatalouden synnyttämä peltomaisema. Pellon keskellä moreenikumpareen päällä sijaitsee rapistunut ja asumaton Raatalan talon päärakennus, jonka vanhimmat osat ovat 1880–1890-luvuilta. Sen itäpuolella sijaitsevat Hampun tilan rakennukset ovat 1900-luvun alkupuolelta. Kylän itälaidalla sijaitsevan Vällin talon ympärille on 1970-luvulta lähtien rakentunut Vällin asuinalue. Rakennushistoriallisesti edustavan Vällin pihapiirin rakennukset ovat 1920–1930-luvuilta.
Talojen pohjoispuolella sijaitseva matalakasvuinen Lemposen niitty on merkittävä elinympäristö monille hyönteisille. Niityllä kasvaa mm. alueellisesti uhanalaista musta-apilaa ja harvinaista pehmytmesiheinää. Aluetta pidetään luonnon monimuotoisuuden kannalta erityisen tärkeänä.
Lemposesta pääsee Tampereen seudun joukkoliikenteen linjalla 1 Tampereen keskustaan sekä Tampere-Pirkkalan lentoasemalle ja linjalla 45 Kangasalan keskustaan. Molemmilla linjoilla pääsee lisäksi Lentolan liikekeskukseen.
Vilho Cornér
Samuli Vilho Cornér (17. helmikuuta 1868 Pielisjärvi – 22. huhtikuuta 1946 Heinola) oli suomalainen pormestari ja Suomalaisen puolueen kansanedustaja.
Cornérin vanhemmat olivat maakauppias Nikolai Cornér ja Helena Tolvanen. Hän pääsi ylioppilaaksi Kuopion lyseosta 1887 ja suoritti Helsingin yliopistossa kameraalitutkinnon 1889 sekä yleisen oikeustutkinnon 1892. Cornér sai varatuomarin arvon 1899.
Cornér oli ylimääräisenä kopistina Suomen senaatin talousosastolla 1889–1892, Kansallis-osake-Pankin virkailijana 1893–1894 ja pankin Heinolan konttorin johtajana 1894–1921. Hän toimi Heinolan kaupunginkamreerina 1895–1917, Heinolan kaupunginvaltuuston sihteerinä 1911–1935 sekä Heinolan pormestarina 1920–1938. Hän sai kunnallisneuvoksen arvonimen 1913.
Cornér oli kansanedustajana 1914–1917 edustaen Mikkelin läänin vaalipiiriä. Hän toimi eduskunnan talousvaliokunnan puheenjohtajana 1914.
Vilho Cornér oli naimisissa vuosina 1893–1931 Olga Margareta Theolinda Kempen (k. 1931) kanssa ja vuodesta 1932 Maria Charlotta Silanderin kanssa.
Myškin
thumb|left|125px|Myškinin vaakuna vuodelta 1778. thumb|175px|Kaupungin symboli on hiiri. Myškin on kaupunki Jaroslavlin alueella Venäjällä. Se sijaitsee Volgan vasemmalla rannalla 126 kilometriä Jaroslavlsta luoteeseen. Kaupunki on Myškinin piirin keskus. Asukkaita on 5 800 henkeä (vuonna 2008).
Myškin mainitaan ensimmäisen kerran 1400-luvulla. Vuonna 1777 siitä tuli Jaroslavlin lääniin kuuluneen kihlakunnan hallintokaupunki. 1800-luvulla se oli merkittävä kauppapaikka ja pellavantuotantoalueen keskus. Vuonna 1927 Myškin menetti kaupungin statuksen. Vuonna 1943 siitä tuli Myškinon kaupunkimainen taajama ja vuonna 1991 jälleen Myškinin kaupunki. Kaupungin lähellä on Gazpromin kaasukompressoriasema. Tärkeä merkitys on myös Volgan risteilymatkailulla.
Kaupungin kuuluisimpiin nähtävyyksiin kuuluu hiirimuseo, sillä sen nimi on johdettu hiirtä tarkoittavasta sanasta (мышь). Kaupungissa on myös huopatossuille (valenki) omistettu museo.
L’Essor
thumb|upright|L’Essorin päiväpainoksen etusivu vuodelta 2014. Lehti oli tuolloin kuusipalstainen ja kuusitoistasivuinen neliväripainate. L’Essor (”Nousu, kehitys”) on Malin pääkaupungissa Bamakossa ilmestyvä ranskankielinen päivälehti.
Vuonna 1949 perustettu L’Essor oli itsenäisyysmielisen Union soudanaise – Rassemblement démocratique africain -puolueen äänenkannattaja. Malin itsenäistyttyä se toimi Modibo Keitan yksipuoluejärjestelmän ja myöhemmin Moussa Traorén sotilasjuntan ja Union démocratique du peuple malien -puolueen virallisena äänitorvena. Lehdellä oli tuolloin suuri levikki, mutta sen uutissisältö oli heikko.
Lehdistönvapauden taanneen vuoden 1992 perustuslain jälkeen L’Essor sai useita kilpailijoita. Virallisesta asemastaan huolimatta se pyrki tiettyyn itsenäisyyteen uutisoinnissaan. Nykyään lehteä julkaisee valtiollinen tietotoimisto Agence Malienne de Presse et de Publicité (AMAP). Sen levikki on 8 000–10 000 kappaletta. Päivälehden rinnalla julkaistaan viikkopainosta, erikoisnumeroita ja erilaisia liitteitä.
Isòvol
Isòvol on kunta Baixa Cerdanyan comarcassa, Gironan maakunnassa, Katalonian itsehallintoalueella, Espanjassa. Kunnan pinta-ala on 10,8 neliökilometriä ja asukkaita siellä on 289 (2009). Väestötiheys on 26,7 as./km².
Jalajanjärvi
Maantietoa
Järven pinta-ala on 24 hehtaaria, se on 650 metriä pitkä ja 500 metriä leveä. Järvellä on kartan mukaan yksi saari. Sen rantaviivan pituus on 2,3 kilometriä.
Isòvol
Isòvolin naapurikunnat ovat Ger koillisessa, Das ja Prats i Sansor etelässä sekä Bellver de Cerdanya idässä.
Jalajanjärvi
Vesistösuhteet
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Vehkajoen valuma-alueeseen (14.177) se kuuluu. Järven vedenpinnan korkeus on 101 metriä mpy.
Isòvol
Kunnasta on matkaa Puigcerdàan 13,1 kilometriä, La Seu d'Urgelliin 35,2 km, Andorran pääkaupunkiin Andorra la Vellaan 54,4 km, Gironaan 140,4 km ja Katalonian pääkaupunkiin Barcelonaan 141,9 km.
left|250px|thumb|Església de Sant Miquel d'Isóvol -kirkko kunnassa. Kunnan nähtävyyksiä ovat muun muassa romaanista tyyliä edustavat kirkot Església de Sant Pere d'Olopte, Església de Sant Miquel d'Isóvol ja Església de Santa Maria d'All.
Asutuskeskukset
Isòvolin asutuskeskukset ja niiden väkiluvut vuonna 2007:
Imani Williams
Imani Williams (s. 10. joulukuuta 1999 Lontoo, Englanti) on brittiläinen laulaja-lauluntekijä. Hänet tunnetaan parhaiten esiintymisestään vuonna 2016 julkaistulla Sigalan ja DJ Freshin kappaleella "Say You Do", joka pääsi Britannian singlelistan sijalle 5. sekä Skotlannin singlelistan sijalle 2. Lisäksi hän on saavuttanut pienempää suosiota samana vuonna julkaisemallaan kappaleella "Don't Need No Money", joka myös pääsi viiden parhaan joukkoon Britteinsaarten singlelistoilla. Sigalan ja DJ Freshin lisäksi Williams on tehnyt yhteistyötä muun muassa Tiggs Da Authorin, Belly Squadin, Mike Perryn ja Pixie Lottin kanssa.
"Williams" aloitti musiikinteon 10-vuotiaana sanoittamalla kappaleen, jota hän muunteli seuraavan neljän vuoden aikana ennen kuin hänen musiikinopettaja esitteli tämän levy-yhtiölle. Ennen tätä hän oli opetellut tanssimista 8-vuotiaasta lähtien. Hän on opiskellut musiikintekoa BRIT Schoolissa.
Singlet
Pääartistina
Vierailevana artistina
Matkakertomuksia – Mika Waltarin matkassa 1927–1968
Matkakertomuksia – Mika Waltarin matkassa 1927–1968 on Mika Waltarin kirjoituksista koottu teos, joka ilmestyi 1988 kustantajana WSOY. Varsinaisten matkakirjojensa Yksinäisen miehen juna ja Lähdin Istanbuliin lisäksi Waltari kirjoitti lehtiartikkeleita, joita on koottu tähän kirjaan. Teoksen ovat toimittaneet Rudy de Casseres ja Raimo Salomaa.
Gábor Ocskay
Gábor Ocskay (11. syyskuuta 1975 Székesfehérvár, Unkari – 24. maaliskuuta 2009 Budapest, Unkari) oli unkarilainen jääkiekkoilija. Hän pelasi koko uransa kotikaupunkinsa joukkueessa, Alba Volán Székesfehérvárin riveissä.
Matkakertomuksia – Mika Waltarin matkassa 1927–1968
Paljon matkustanut Waltari kirjoitti muun muassa Kansan Kuvalehteen ja Suomen Kuvalehteen. Alkuun hän teki laajoja kiertomatkoja useisiin maihin mutta myöhemmin kohteena oli jokin tietty maa.
Gábor Ocskay
Ocskay oli pelipaikaltaan keskushyökkääjä ja pelasi rightin puolelta. Ocskayta pidetään Unkarin kaikkien aikojen parhaana jääkiekkoilijana. Hän oli Unkarin maajoukkueen runkopelaajia, kun Unkari nousi MM-kisojen A-sarjaan kevääksi 2009 70 vuoden tauon jälkeen. Ocskay toimi vuosia Unkarin kapteenina. Hän voitti urallaan myös yhdeksän Unkarin mestaruutta.
Ocskaylle diagnisoitiin sydänsairaus vuonna 2004. Lääkärit kuitenkin antoivat hänen jatkaa uraansa. Hänet valittiin Unkarin joukkueeseen Sveitsissä pelattaviin MM-kisoihin 2009, mutta Ocskay kuoli sydänkohtaukseen tasan kuukautta ennen kisojen alkua nimipäivänään 24. maaliskuuta 2009 33-vuotiaana. Hänen hautajaispäivänään Székesfehérvárin jäähalli nimettiin uudelleen hänen mukaansa.
Linnanjärvi
Linnanjärvi eli myös Nurmijärvi  on Pirkanmaalla Parkanossa Lamminkoskella ja Linnankylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Linnanjärvi on osa Riuttasjärven–Linnanjärven aluetta.
Maantietoa
Järvi on 4,5 kilometriä pitkä, 1,9 kilometriä leveä ja sen pinta-ala on 4,34 neliökilometriä eli 434 hehtaaria. Noin puolet rannoista ovat metsää ja loput peltoa. Siihen laskee pohjoisesta noin 2,7 kilometriä pitkä Kankarinjärven laskujoki Koskelanjoki. Eteläpäähän laskee luoteesta 4,5 kilometriä pitkä Kuivasjärven laskujoki Jarvanjoki. Muualla järvenrantaan laskevat lyhyet pelto- ja metsäojat. Lounaasta laskee ojitetun suon läpi Lehmiluoma (Haukkaluoma ?), joka tuo Alisen Lehmilammen vedet. Linnanjärven vedet poistuvat yli 200 metriä pitkän, suoristetun ja peratun Rännärinkosken kautta Riuttasjärveen.
Järvi on keskimäärin alle kolme metriä syvä järvi, jonka syvänne yltää vain 12 metriin. Syvänveden alue kulkee keskellä järveä pohjois-etelä-suuntaan ja on melko kapea. Syvän alueen pituus on 2,4 kilometriä, mutta leveys vain 50–250 metriä. Sen länsipuolella sijaitsevat Isosaari ja Pikkusaari. Isosaari on 550 metriä pitkä ja 150 metriä leveä. Sen keskikohdassa on noin 10 metrin kapea kohta. Pikkusaari on 250 metriä pitkä. Kummassakaan ei ole rakennuksia. Syvän alueen toisella puolella on pieni luotomainen Möhönkari. Linnan rannassa on Ruumismännyn lähellä pieni luoto. Viimeinen 60 metriä pitkä saari sijaitsee eteläpääsä Jarvanjoen Haapakosken suussa.
Järven rantamaisemaan vaikuttaa Linnankylän näkymä. Kylän peltoaukea avautuu suoraan järvelle. Sama koskee Linnan yksinäistä tilaa, koska koko sen niemi on peltoaukeaa. Järven etelärantaa kiertää valtatie 23, joka poikkeaa Linnankylällä pois järven lähettyviltä. Länsirantaa seuraa Tampere-Seinäjoki-rata, joka kulkee järven eteläpään yli. Rataa varten on rakennettu penger, joka katkaisee järven kahteen osaan. Penkereen silta on lyhyt ja se sijaitsee eteläpäässä. Luoteisrantoja seuraa Lamminkosken ja Koskenkylän yhtistävä tie. Kihniön ja Parkanon välinen raja erkanee Koskenjoesta ja seuraa järven koillisrantaa 300 metrin päässä.
Vedenlaatu
Järven vedenlaatua on tutkittu näytteitä ottaen 10 kertaa vuosina 1966–2014. Näytteenottajina ovat toimineet Hämeen- ja Pirkanmaan ELY-keskukset sekä Kokemäenjoen vesistön vesiensuojeluyhdistys. Mittauksista kahdeksan on tehty noin 300 metriä Isosaaresta itään syvänteessä. Mittauksissa hapen kyllästysaste oli päällysvedessä 82 % ja alusvedessä 34 %. Veden kokonaisfosforipitoisuus oli päällysvedessä 29 µg/l (mikrogrammaa litrassa) ja alusvedessä 34 µg/l. Kokonaistyppipitoisuus oli vastaavasti 734 µg/l ja 792 µg/l. Näkösyvyys oli keskimäärin 1,25 metriä. Pintavesien yleisen käyttökelpoisuusluokituksen mukaan veden laatu on ollut hyvä, kun veden kokonaisfosforipitoisuus on alle 30 µg/l.
Historiaa
Vuonna 1908 anoi kunnallislautakunnan esimies F.G. Wirzen lupaa perata Rännärinkoskea. Lupa hankkeeseen annettiin 14.3.1908.
Käenkosken voimalaitos otettiin käyttöön 1957, jolloin Riuttasjärven patoaltaan vedenpinta nostettiin nykyisen Linnanjärven vedenpinnan tasalle. Samalla Rännärinkoski perattiin syvemmäksi ja oikaistiin suoraksi. Toinen merkittävä muutos järven vairtauksiin tuli Tampere-Seinäjoki-radan myötä 1960–1970-lukujen vaihteessa. Sen penger katkaisi järven eteläpään ja veden tuli virrata kapeamman silta-aukon kautta.
Kosan piiri
thumb|175px|Kosan piiri Permin aluepiirin kartalla. Kosan piiri (komipermjakiksi Кöсла́дор райо́н, Köslador raion) on kunnallinen itsehallintoalue Permin aluepiiriin kuuluvassa Permin Komin piirikunnassa Venäjällä. Vuonna 1924 perustetun piirin pinta-ala on 3 462 neliökilometriä. Asukkaita on 7 600 henkeä (vuonna 2009).
Roberto Merhi
Roberto Merhi Muntan (s. 22. maaliskuuta 1991 Castellón ) on espanjalainen moottoriurheilija. Kaudella 2015 hän kilpaili Formula 1 - ja Formula Renault 3.5 -sarjassa.
Kosan piiri
Kosan piiri sijaitsee Permin Komin itäosassa. Koillisessa se rajoittuu Tšerdynin, idässä Solikamskin ja Usoljen, etelässä Kudymkarin, lännessä Jurlan ja Kotšovon sekä luoteessa Gainyn piireihin. Pinta-alasta yli 90 % on metsää. Hyötykaivannaisia ovat hiekka ja sora, savi, turve ja kivennäisvedet. Seudulla virtaa Kosa-joki.
Roberto Merhi
Ura
Merhi aloitti moottoriurheilu-uransa vuonna 2006 kilpailemalla Italian Formula Renault -sarjassa. Vuonna 2007 Merhi kilpaili Eurocup Formula Renault ja Espanjan F3 -sarjoissa. Vuonna 2008 Merhi sijoittui neljänneksi FR West European Cupissa saavuttaen vuoden tulokas -palkinnon. Hän ajoi myös viisi kilpailua Espanjan F3-mestaruussarjassa.
Kosan piiri
Piiriin kuuluu neljä maalaiskuntaa: Kosa, Levitši, Svetlitsa (keskuspaikka Novaja Svetlitsa) ja Tšazevo. Hallinnollinen keskus on Kosan kylä, josta on 163 kilometriä Kudymkariin, 256 kilometriä Solikamskiin ja 338 kilometriä Permiin. Asutuskeskuksia on yhteensä 59.
Roberto Merhi
Ura
Vuonna 2009 Merhi siirtyi Formula 3 Euroseries -sarjaan kilpaillen Manor Motorsport -tallissa. Hän saavutti neljä palkintosijaa sijoittuen sarjan seitsemänneksi. Seuraavana vuonna Merhi jatkoi sarjassa Mücke Motorsport -tallissa voittaen yhden kilpailun, ja sijoittuen sarjan viidenneksi. Merhi kilpaili myös GP3-sarjassa Atech CRS Racing tallissa. Hän saavutti kolme palkintosijaa sijoittuen sarjan kuudenneksi. Merhi saavutti kaudella tallin ainoat pisteet. Vuonna 2011 Merhi siirtyi takaisin Formula 3 Eurosarjaan voittaen sarjan mestaruuden.
Vuonna 2012 Merhi ajoi DTM-sarjassa Mercedeksellä. Hän ei saavuttanut pisteitä. Seuraavana vuonna Merhi jatkoi DTM:ssä, ja saavutti kauden aikana yhden kakkossijan ja 26 pistettä sijoittuen sarjan 15:ksi. Vuonna 2014 Merhi palasi takaisin formula-autoihin, ja kilpaili Formula Renault 3.5 -sarjassa. Hän voitti kolme kilpailua kauden aikana ja taisteli mestaruudesta maanmiehensä Carlos Sainz Jr.:n kanssa. Merhi sijoittui lopulta sarjan loppupisteissä kolmanneksi. Vuonna 2015 Merhi jatkoi F1-sopimuksen ohella toisen kauden Formula Renault 3.5 -sarjassa. Merhi joutui erikoiseen kolariin Itävallan kilpailussa - Merhi oli ylittänyt jo maaliviivan ja hidastanut vauhtiaan, kun takana tuleva Nicholas Latifi törmäsi häneen. Tämän seurauksena Merhi hylättiin kilpailusta ja hän sai kisakiellon toiseen lähtöön.
Jäätyään ilman tallipaikkaa Formula 1:ssä kaudelle 2016 Merhi siirtyi kilpailemaan FIA WEC -kestävyyssarjan LMP2-luokkaan Manor-talliin.
Kosan piiri
Piirin kautta kulkee Kosan ja Solikamskin välinen maantie. Tärkeimmät elinkeinot ovat metsäteollisuus sekä maatalous, joka on erikoistunut maidon ja lihan tuotantoon.
Roberto Merhi
Ura
Vuonna 2017 Merhi teki debyyttinsä FIA Formula 2 Championship -sarjassa ajamalla Campos Racing-tallissa. Hän ajoi Espanjan kisaviikonloppuna korvaten Stefano Coletin. Hän keskeytti ensimmäisen kisan ja oli toisessa 12:s jääden ilman pisteitä.
Kosan piiri
Piirissä toimii 13 yleissivistävää koulua, ammattikoulu, musiikkikoulu ja lasten luomistyön keskus. Kulttuurilaitoksia ovat 21 kulttuuri- ja vapaa-ajankeskusta sekä 14 kirjastoa. Paikallislehtenä ilmestyy Komi-Permjatskije vesti (”Permin Komin viestit”).
Roberto Merhi
Formula 1 -ura
Vuonna 2014 Merhi liittyi Caterhamin Formula 1 -tallin testi- ja varakuljettajaksi. Hän ajoi tallin toista autoa Monzassa vakituisen kuljettajan Kamui Kobayashin tilalla viikonlopun ensimmäisessä vapaissa harjoituksissa. Hän ajoi tallin toista autoa myös Japanin ja Venäjän vapaissa harjoituksissa.
Kaudella 2015 Merhi kilpaili Manorin F1-tallissa. Merhi ei osallistunut kauden avausviikonloppuun, mutta oli jo Malesiassa mukana ja sijoittui kilpailussa 15:ksi. Merhi joutui keskeyttämään ainoan kerran urallaan Kanadassa. Kauden loppupuolella Merhin paikan otti yhdysvaltalainen Alexander Rossi. Merhi kilpaili vielä Venäjän ja Abu Dhabin osakilpailuissa. Merhi jäi ilman pisteitä kauden aikana, ja hänen parhaaksi sijoituksekseen jäi Britannian GP:n 12:s sija.
Ljubim
thumb|125px|Ljubimin vaakuna vuodelta 1778. Ljubim on kaupunki Jaroslavlin alueella Venäjällä. Se sijaitsee Kostromajokeen laskevan Obnora-joen varrella 123 kilometriä Jaroslavlista koilliseen. Kaupunki on Ljubimin piirin keskus. Sen kautta kulkee Danilovin ja Buin välinen rautatie (Ljubimin asema). Asukkaita on 5 800 henkeä (vuonna 2008).
Kaupunki on perustettu vuonna 1546. Vuonna 1777 siitä tuli Jaroslavlin lääniin kuuluneen kihlakunnan keskus. Nykyään Ljubimissa on puunjalostus- ja elintarviketeollisuutta.
SwissCube
pienoiskuva|SwissCube-1 vuonna 2011.
SwissCube on sveitsiläinen École polytechnique fédérale de Lausanne -yliopiston opiskelijoiden kehittämä nanosatelliitti.
Satelliitti mittaa avaruudesta ilmakehässä 100 km:n korkeudella esiintyvää hohdetta (airglow). Satelliitti, joka painaa vain yhden kilogramman verran, toimii 3 kuukaudesta yhteen vuoteen ja ehtii tehdä tieteellisesti merkittävän määrän mittauksia tässä ajassa. Satelliitin koko on 10 cm x 10 cm x 10 x 10 cm. Sen toteutus maksoi, mukaan lukien laukaisu avaruuteen, 300 000 euroa. Satelliitin kehitys maksoi noin 400 000 euroa.
SwissCube 1 laukaistiin 23. syyskuuta 2009 Intiasta PSLV-kantoraketilla usean muun kokoisensa satelliitin kanssa. SwissCube 2 laukaistaan vuoden 2010 alkupuolella Kourousta ESAn kehitämällä Vega-raketilla.
Vuosaaren VPK
thumb|200px|Vuosaaren VPK:n logo. pienoiskuva|Vuosaaren VPK:n asema. Vuosaaren vapaaehtoinen palokunta ry on vuonna 1996 perustettu vapaaehtoinen palokunta. Se toimii Helsingin kaupungin pelastuslaitoksen tukena kaupungin kanssa tehdyn palokuntasopimuksen mukaisesti. VPK teki sopimuksen pelastuslaitoksen kanssa vuonna 1999. Vuosaaren VPK irtisanoi sammutussopimuksensa 2009 ja solmi uuden sopimuksen 2010 jossa erikoistuivat pelkästään venetoimintaan. Vuonna 2019 sopimukseen lisättiin sammutusyksikkö HE641. Verrattuna valtaosuun helsinkiläisistä sopimuspalokunnista, Vuosaaren VPK on erikoistunut merelliseen toimintaan. VPK:n osoite on Kaivonkatsojantie 14. Aseman numero on 64.
Osastot
Miehistöosasto
Hälytystoimintaan pääsee mukaan palomiesharjoittelijaksi 16-vuotiaana ja varsinaiseen hälytystoimintaan 18-vuotiaana, suoritettuaan kuntotestit ja vähintään sammutustyökurssin. Osasto operoi yksiköitä HE641 (sammutusyksikkö) sekä RHE648 (vene).
Nuoriso-osasto
Nuoriso-osasto aloitti toimintansa vuonna 2006 ja osasto meni kahden vuoden tauolle vuonna 2008. Osastoon pääsevät mukaan 10–16-vuotiaat nuoret. Harjoitusiltoina harjoitellaan palomiestaitoja ja opitaan esimerkiksi ensiapua, alkusammutusta, pelastautumista, hälyttämistä ja paljon muuta.
Naisosasto
Palokuntanaisilla on oma koulutusjärjestelmä. Siellä he voivat suorittaa naistoiminnalle tarkoitettuja kursseja. Palokunnan naisosasto kokoontuu 2-3 kertaa kuussa.
Naisosasto tukee vpk:n toimintaa varainkeruulla, tapahtumilla ja kanttiinin ylläpitämisellä.
Turvallisuusviestintäosasto
Osasto tarjoaa turvallisuuskoulutusta luentojen sekä alkusammutusharjoituksien muodossa.
Koirankielinen
Koirankielinen on Kymenlaaksossa Jaalassa, Paljakassa sijaitseva lampi.
Maantietoa
Lammen pinta-ala on 1,7 hehtaaria, se on 250 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 750 metriä.
Speak My Mind
Kappaleet
Speak My Mind Speak My Mind
Länsi-Intian federaatio olympialaisissa
Länsi-Intian federaatio ehti lyhyen olemassaolonsa aikana osallistua olympialaisiin kerran, Rooman kesäolympialaisiin 1960, joissa sitä edusti 13 urheilijaa viidessä urheilumuodossa. Se voitti kaksi pronssia, jotka molemmat tulivat pikajuoksusta. Länsi-Intian federaatioon kuuluneet Jamaika ja Trinidad ja Tobago kilpailivat jälleen itsenäisesti vuonna 1964, ja Barbados osallistui olympialaisiin ensimmäisen kerran Méxicossa 1968.
Risto Kiiskinen
Risto Taneli Kiiskinen (s. 20. heinäkuuta 1956 Lieksa) on suomalainen entinen maastohiihtäjä. Hän osallistui Innsbruckin talviolympialaisiin vuonna 1976 ja saavutti voiton Suomen mestaruuskisoissa 15 kilometrin hiihdossa 1976.
Marco Innocenti
Marco Innocenti (s. 16. elokuuta 1978 Prato) on italialainen haulikkoammunnan olympiamitalisti. 179 senttimetriä pitkä ja 90 kilogrammaa painava Innocenti edustaa Montecatini-seuraa ja hänen valmentajanaan toimii Mirco Cenci. Innocenti kilpailee kaksoistrapissa.
Anakronia
Anakronia on narratologian eli kertovan tekstin tutkimuksen käyttämiä käsitteitä. Anakronia tarkoittaa tilannetta, jossa kerronta poikkeaa tarinan kronologiasta eli tapahtumat esitetään tekstin lukijalle ikään kuin "väärässä" järjestyksessä.
Risto Kiiskinen
Kilpahiihtoura loppui jo nuoruudessa. Myöhemmin Kiiskinen työskenteli rajavartijana. Hän suhtautuu kriittisesti susivihaan ja hän itsekin pitää itseään luonnonsuojelijana.
Anakronia
Anakronia luodaan useimmiten ennakoinnin tai takauman avulla. Anakronian alalajeihin kuuluu myös esimerkiksi akronia. Se tarkoittaa tilannetta, jossa kerrotun tapahtuman sijainti tekstin kronologiassa jää lukijalle auttamattoman hämäräksi.
Marco Innocenti
Innocenti saavutti olympiahopeaa kaksoistrapista vuoden 2016 kesäolympialaisista Rio de Janeirosta häviten finaalissa Itsenäisiä olympiaurheilijoita edustaneelle kuwaitilaiselle Fehaid Aldeehanille. Innocenti on kilpaillut myös vuosien 2000 ja 2004 kesäolympialaisissa. EM-kilpailuista hänellä on kolme hopeaa ja yksi pronssi.
Nuorten tasolla Innocenti on saavuttanut kaksi MM-kultaa, kaksi EM-kultaa ja yhden -pronssin.
Etnofilosofia
Etnofilosofia on etninen lähestymistapa filosofian tutkimukseen.
Suurin osa nykyaikaisten länsimaisten yliopistojen filosofian laitoksilla tehdystä tutkimuksesta on keskittynyt Euroopasta ja Pohjois-Amerikasta peräisin olevaan länsimaiseen filosofiaan. Tämä on seurausta muun muassa siitä, että yliopistofilosofia tutkii ennen kaikkea kirjoitettuja tekstejä, ja ne ovat enimmäkseen peräisin länsimaista.
Etnofilosofisen lähestymistavan mukaan kaikki ihmiset kaikissa kansoissa harjoittavat filosofiaa, eivät pelkästään länsimaiset filosofit. Etnofilosofian näkökulmasta filosofian tutkimus on epätäydellistä, mikäli se rajoittuu vain länsimaiseen filosofiseen perinteeseen.
Etnofilosofista lähestymistapaa on myös kritisoitu paljon. Erään kritiikin mukaan etnofilosofiassa filosofia on tulkittu samaksi kuin kulttuuri, minkä seurauksena filosofia kadottaa erityismerkityksensä.
Giampiero Pinzi
Seurajoukkueura
Pinzi palasi lainalta Udineseen kesällä 2010. Hän pelasi kausina 2010–2011 ja 2011–2012 yhteensä 62 pääsarjaottelua. Tämän jälkeen Pinzin vastuu väheni, ja kausina 2012–2013, 2013–2014 ja 2014–2015 hän pelasi yhteensä 61 pääsarjaottelua. Elokuussa 2015 Pinzi palasi Chievoon, tällä kertaa pysyvällä siirrolla. Hän edusti seuraa 18:ssa Serie A -ottelussa kaudella 2015–2016. Elokuussa 2016, 16:n peräkkäisen Serie A -kauden jälkeen, Pinzi siirtyi sarjaporrasta alemmas Serie B -seura Bresciaan.
Merisatama
thumb|Merisatama nähtynä [[Uunisaari|Uunisaaresta päin kesällä 2012]] thumb|Merisatama nähtynä [[Liuskasaari|Liuskasaaren suunnasta]] Merisatama sijaitsee Helsingin eteläkärjessä Kaivopuiston ja Ullanlinnan kaupunginosissa. Se on ensisijaisesti pursiseurojen ympäröimä pienvenesatama, mutta tietyt turistiveneet pysähtyvät myös satamassa. Merisatamassa on myös lähisaariin sekä kauempana sijaitsevaan Pihlajasaareen liikennöivien vesibussien laituripaikat. Merisatama muodostaa yhden Suomen suurimmista pien­veneiden satama-alueista: pursiseuroilla ja kaupungilla on alueella yhteensä noin 1 200 satamapaikkaa. Tämä vastaa kymmenes­osaa kaikista Helsingin kahdestatoistatuhannesta venepaikasta.
Giampiero Pinzi
Maajoukkueura
Pinzi edusti Italiaa yhteensä 42:ssa ikäkausijoukkueiden maaottelussa ja yhdessä A-maaottelussa. Hänen ainoa A-maajoukkueen ottelunsa oli 30. maaliskuuta 2005 Islantia vastaan pelattu ystävyysottelu, joka päättyi maalittomaan tasapeliin.
Merisatama
Merisataman erottaa avomerestä usean kalliosaaren ketju, jotka antavat suojaa tuulilta ja Suomenlahden aalloilta. Saariin pääsee kesäisin vain lautalla, mutta talvisin asennetaan ponttonisilta Uunisaarten ja mannermaan välille. Merisataman saaret ovat Pohjoinen ja Eteläinen Uunisaari, Liuskasaari, Liuskaluoto ja Sirpalesaari. Eteläisen Uunisaaren ja Liuskasaaren yhdistää aallonmurtaja. Kaikilla saarilla toimivat kesäravintolat. Sirpalesaarella ja Liuskasaarella toimivat pursiseurat SPS ja HSS, samoin Merisataman itäpuolella olevalla Särkällä Merenkävijät.
Giampiero Pinzi
Maajoukkueura
Pinzi oli mukana alle 21-vuotiaiden EM-kilpailuissa Saksassa 2004, jossa Italia voitti Euroopan-mestaruuden. Pinzi pelasi turnauksessa neljässä Italian viidestä ottelusta, muttei päässyt kentälle Serbia ja Montenegroa vastaan pelatussa loppuottelussa. 3–1-voittoon päättyneessä välierässä Portugalia vastaan Pinzi teki 2–0-maalin.
Merisatama
Mantereella rantaa pitkin kulkevat kadut ovat Ullanlinnassa Meri­sataman­ranta sekä Kaivopuiston ympäri rantaa pitkin kiertävä Ehrenströmintie. Niiden merenpuoleiset jalkakäytävät muodostavat keskeisimmän osan Helsingin kantakaupungin eteläisiä rantoja kiertävästä suositusta promenadireitistä. Merisatamarannan ja samansuuntaisen Merikadun välissä on kapeahko Meri­puisto, jonka läpi aikaisemmin kulki Helsingin satamarata. Ensisijaisesti Merisatama toimii Etelä-Helsingin 23 000 asukkaan virkistysalueena ja toissijaisesti turistikohteena.
Giampiero Pinzi
Maajoukkueura
Kesällä 2004 Pinzi kuului Italian joukkueeseen myös Ateenan olympialaisissa, jossa Italia saavutti pronssia. Hän pelasi kaikissa Italian kuudessa ottelussa ja teki maalin alkulohko-ottelussa Ghanaa vastaan.
Merisatama
Historiaa
pienoiskuva|vasen|Näköala kohti Merisatamaa vuonna 1909. Taustalla vasemmalla [[Liuskasaari ja oikealla Sirpalesaari.]] pienoiskuva|[[Jaala (purjealus)|Hiekkajaala laiturissa Merisatamassa 1920-luvulla.]] Merisatamanranta oli vielä 1850-luvulle saakka rakentamaton. Rantaa ja saaria käytettiin virkistykseen, veneilyyn sekä pienten kalastusalusten tukikohtana. Uunisaaressa oli pienteollisuutta, muun muassa vernissatehdas, 1800-luvun loppuvaiheesta 1900-luvun alku­puoliskolle saakka. Kaivopuiston rakentaminen keisarilliseksi huvipuistoksi aloitettiin 1800-luvun puolivälissä, puiston ensimmäinen asemakaava on vuodelta 1875. Telakkatoiminta alkoi 1880-luvulla Munkkisaaressa. Telakkaa ja satamaa palveleva, koko Helsinginniemeä kiertävä satamarata valmistui 1890-luvulla. Samalla kiihtyi aina näihin päiviin jatkunut rantaviivan muokkaaminen täytöillä. Ainoat alkuperäiset rantakalliot ovat Ursinin kallion länsiosassa, jonne 1800-luvun lopulla perustettiin 1930-luvulle asti toiminut merikylpylä. Merisataman ja Eiran ranta-aluetta käytettiin 1900-luvun alusta halko- ja kalasatamana ja varastoalueena, ja alueella toimi pieniä teollisuuslaitoksia. Maan vanhin uimaseura Helsingfors Simsällskap HSS, joka on perustettu 1887, on vastannut kesäisin rannan uimavalvonnasta vuodesta 1934 lähtien. Uunisaaressa toimi uimala hyppytorneineen ja uimaratoineen. Hyppytorni purettiin 1960-luvulla. Uunisaaren vanha punatiilinen päärakennus toimi aikoinaan vernissamaalitehtaana. Rakennus oli pitkiä aikoja käyttämätön, kunnes se vuonna 1998–1999 museoviraston valvonnassa saneerattiin ravintola-, sauna- ja kokoustilaksi.
Giampiero Pinzi
Saavutukset
Italian maajoukkue
Merisatama
Ensimmäinen pursiseura 1893
Merisatamassa toimii useita pursiseurojen hallinnoimia pienvenesatamia. Liuskasaaressa toimii Helsingfors Segelsällskap (HSS). Seura on Helsingin toiseksi vanhin NJK:n jälkeen ja on perustettu 1893. HSS muutti Liuskasaarelle vuonna 1896, ja ensimmäinen kerhorakennus rakennettiin 1898. Puinen kerhorakennus paloi 1946, ja nykyinen rakennus on vuodelta 1949. Seura on Merisataman suurin ja sillä on vajaat 1500 jäsentä. Sirpalesaaressa toimii noin 500 jäsenen ja vuonna 1913 perustettu Suomalainen Pursiseura-SPS ja mantereen puolella runsaan sadan jäsenen Merisataman venekerho.
Talvisin veneitä säilytetään sekä saarilla että mantereen puolella. Manterenpuoleinen veneiden talvisäilytys on ollut Helsingissä vuosikaupalla jatkuneen yleisökeskustelun aiheena. Helsingin kaupunki päätti vuonna 2008 rajoittaa Merisataman talvisäilytyspaikkoja veneille, tiukasta veneilijöiden vastustuksesta huolimatta. Kaupunki hallinnoi muita Merisataman mantereenpuoleisia venepaikkoja paitsi niitä, jotka ovat Merisataman venekerhon hallinnassa. Merisataman tuntumassa Särkän saarella toimii 850 jäsenen Merenkävijät.
Kansainvälinen olympiaharjoituskeskus
Liuska- ja Sirpalesaarten edustalla on perinteisesti järjestetty purjehduskilpailuja 1800-luvun keskivaiheelta saakka. Nykyään näyttävien purjehdustapahtumien järjestämistä eteläisen Helsingin edustalla haittaavat ja rajoittavat saarten edustalla olevat karikot. Merisatama muodostaa kansainvälisesti ainutlaatuisen luonnollisen veneurheilun keskuksen ja marinan aivan kaupungin keskustan tuntumassa. Kaikki Merisataman pursiseurat järjestävät yhdessä ja erikseen purjehduskilpailuja vuosittain huhtikuun lopulta lokakuun alkuun saakka. HSS:llä toimii kansainvälinen Match Race -keskus, jossa valmennettiin muun muassa naispurjehtijoita vuoden 2012 Lontoon kesäolympialaisiin. Merisataman pursiseurat järjestävät lisäksi kilpapurjehduskoulutusta ja laajaa ennen kaikkea optimistijollilla tapahtuvaa junioritoimintaa. Merisataman pursiseuroilla on yhteensä noin 3 000 jäsentä, ja purjehdusvenevoittoinen laivue on Merisatamassa noin 1 000 veneen vahvuinen.
Uudistaminen 2000-luvulla
Merisataman alue on kaupunkisuunnitteluviraston vuonna 2007 julkaiseman kehittämissuunnitelman ja siihen liittyvän vahvistetun osayleiskaavan jälkeen ollut nopean muutoksen kohteena. Kehittämistä oli edeltänyt vilkas julkinen keskustelu, jossa erityisesti kaupunginosayhdistykset kuten Eteläiset kaupunginosat r.y. ottivat vahvasti kantaa puistosuunnitelman puolesta. Veneiden omistajat vastustivat ehdotusta ja puolustivat veneiden talvi­säilytys­alueen säilyttämistä. Helsingin vanhan satamaradan purkamisen jälkeen 2008 käynnistyi alueen kehittäminen. Vuonna 2010–2011 valmistunut puisto muutti alueen luonnetta merkittävästi. Alueen kehittäminen jatkui vuonna 2011–2012 valmistuneen Eiranrannan alueella ja jatkuu vastedes Hernesaaren rakentamisella. Kaiken kaikkeaan Merisatama ja Hernesaarenranta tulevat muodostamaan merellisen Helsingin uudenlaisen laajan asutuksen ja virkistyksen kokonaisuuden alueella, joka pitkään oli telakkateollisuuden ja konttorirakennusten maisemaa.
Klassikkoveneiden keskus
HSS pursiseuraan on muodostumassa klassisten purjeveneiden keskus. Seuralla satamassa olevista kahdesta sadasta jäsenten omistamasta veneestä 80 on klassisia purjeveneitä. Näistä veneistä valtaosa on rakennettu ennen toista maailmansotaa. Klassikkolaivueen ytimen muodostavat ns. metriveneet eli 8mR-, 6mR-, 5.5m- ja 5m-veneet. Lisäksi laivueessa on useita saaristoristeilijöitä, kansanveneitä, Louhiveneitä sekä varhaisia puusta valmistettuja meriristeilijöitä.
Ravintoloiden rinki
Merisatamassa on sekä mantereen puolella että saarissa runsaasti ravintoloita. Mantereella on Ravintola Carusel ja Café Ursula. Näiden ravintoloiden väliin sijoittuu ns. Kompassikioski, joka terasseineen on erityisesti pääkaupunkiseudun motoristien suosiossa. Uusimpana tulokkaana on laajan suosion saanut Mattolaituri.
Sirpalesaaressa on SPSn Ravintola Saari, Liuskasaaressa Helsingfors Segelsällskapin kesäravintola HSS Boat House ja Ravintola Skiffer sekä Uunisaaressa Ravintola Uunisaari ja Café Uunisaari. Lisäksi Café Ursulan edustalla sijaitsevalla Särkällä on Merenkävijöiden Ravintola Särkänlinna. Ravintolat ovat ensisijaisesti helsinkiläisten ja toissijaisesti veneilijöiden ja pursi­seurojen jäsenten käytössä. Ravintoloiden lisäksi pursiseuroilla on omat klubi- ja kokoustilansa saarissa. Kaiken kaikkeaan Merisatama muodostaa kesäisin Helsingin tärkeimmän merellisen ravintolapalveluiden keskuksen. Talvisin saarilla sijaitsevat ravintolat ovat suljettuja lukuun ottamatta Uunisaaren ravintolaa ja kahvilaa.
Helsingin kaupunki suunnittelee uuden veneilykeskuksen perustamista Hernesaaren kärkeen.
Kabhi Alvida Naa Kehna
Kabhi Alvida Naa Kehna (devanagariksi कभी अलविदा न कहना,, myös muodoissa ”Kabhi Alvida Na Kehna” sekä ”KANK”) on intialaisen ohjaajan Karan Joharin neljäs ohjaus. Se julkaistiin 11. elokuuta 2006, ja se luokitellaan Bollywood-elokuvaksi. Pääosia esittävät Amitabh Bachchan, Shah Rukh Khan, Rani Mukerji, Preity Zinta, Abhishek Bachchan ja Kirron Kher. Elokuva sijoittuu 2000-luvun New Yorkiin. Se sai monia ehdokkuuksia ja voitti useita palkintoja.
Juoni
Dev Saran (Khan) on ammattilaisjalkapalloilija, joka on onnettomassa avioliitossa uraansa keskittyvän Rhean (Zinta) kanssa. Heillä on myös poika, Arjun. Heidän luonaan asuu myös Devin äiti Kamaljit (Kher). Maya (Mukherji) on opettajatar, joka on naimisissa lapsuudenystävänsä Rishin (Abhishek Bachchanin) kanssa. Maya ei voi saada lapsia eikä tunne täyttävänsä vaimon velvollisuuksiaan.
Dev tapaa Mayan sattumalta juuri ennen Mayan häitä ja he päätyvät juttelemaan. Dev vakuuttaa Mayan siitä, että naimisiinmeno on oikea ratkaisu, vaikka Maya ei rakastakaan miestään kuin ystävänä. Vaikka he ovat toisilleen täysiä vieraita, he tulevat hyvin toimeen keskenään ja jäävätkin ajattelemaan toisiaan, kun heidän tiensä eroavat.
Neljä vuotta kohtaamisen jälkeen he tapaavat taas ja huomaavat molempien avioliittojen olevan pulassa. He päättävät auttaa toisiaan, mutta rakastuvatkin ja päätyvät lopulta pettämään aviopuolisoitaan, mikä johtaa heidän avioliittojensa lopullisiin hajoamisiin. He molemmat joutuvat jättämään perheensä, mutta valehtelevat toisilleen kaiken olevan hyvin, ja niin heidän tiensä eroavat.
Katja Vangsnes
Katja Henrikke Vangsnes (s. 16. marraskuuta 1991 Oslo, Norja) on norjalais-suomalainen moukarinheittäjä, joka on edustanut vuodesta 2005 lähtien Turun Urheiluliittoa. Hänen valmentajansa on Lars-Ola Sundt. Kansainvälisissä kilpailuissa Vangsnes edustaa Norjaa. Alle 20-vuotiaiden MM-kilpailuissa Monctonissa 2010 hän sijoittui yhdeksänneksi.
Kabhi Alvida Naa Kehna
Juoni
Kolme vuotta myöhemmin Rishi on menossa uudelleen naimisiin ja pyytää Mayaa bestmanikseen. Maya suostuu, ja häissä hän tapaa Devin entisen vaimon Rhean, joka kertoo Mayalle Devin muuttavan Kanadaan. Maya lähtee Devin perään juna-asemalle ja tavoittaa hänet juuri ennen junan lähtöä, ja heistä tulee viimein pari.
Katja Vangsnes
Nuorempana Vangsnes on kilpaillut myös keihäänheitossa, kiekonheitossa, kuulantyönnössä sekä painonheitossa.
Kabhi Alvida Naa Kehna
Tuotanto
Näyttelijätär Kajolin oli tarkoitus esittää Maya Talwaria. Kun Kajol joutui jättäytymään projektista, rooli meni hänen serkulleen Rani Mukerjille, jonka oli tarkoitus esittää Preity Zintan rooli. Kajol tekee kuitenkin pienen cameoroolin ”Rock ’n’ Roll Soniye” -kappaleen aikana.
Elokuvaa kuvattiin New Yorkissa yli 90 päivää. Muutama kohtaus kuvattiin studiossa Mumbaissa.
Soundtrack
Musiikin elokuvaan on tehnyt suosittu kolmikko Shankar-Ehsaan-Loy. Soundtrackilla on seitsemän kappaletta.